మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Aus vs Pak Score: వార్నర్ శతకం, ఐదు వికెట్లతో మెరిసిన అమీర్.. ఆసీస్ 307 ఆలౌట్
పాకిస్థాన్‌తో జరిగిన మ్యాచ్‌లో ఆస్ట్రేలియా 307 పరుగులకు ఆలౌటయ్యింది. ఓపెనర్లు ఫించ్, వార్నర్ తొలి వికెట్‌కు 146 పరుగులు జోడించారు. పాక్ పేసర్ మహ్మద్ అమీర్ ఐదు వికెట్లతో సత్తా చాటాడు.
Samayam Telugu | Updated:
Jun 12, 2019, 06:41PM IST
హైలైట్స్
పాకిస్థాన్‌తో జరిగిన మ్యాచ్‌లో ఆస్ట్రేలియా 307 పరుగులకు ఆలౌటయ్యింది.
ఓపెనర్లు ఫించ్, వార్నర్ తొలి వికెట్‌కు 146 పరుగులు జోడించారు.
పాక్ పేసర్ మహ్మద్ అమీర్ ఐదు వికెట్లతో సత్తా చాటాడు.
వరల్డ్ కప్‌లో భాగంగా పాకిస్థాన్‌తో జరిగిన మ్యాచ్‌లో ఆస్ట్రేలియా 49 ఓవర్లలో 307 పరుగులకు ఆలౌట్ అయ్యింది. టాస్ ఓడి ముందుగా బ్యాటింగ్‌కు దిగిన ఆసీస్‌కు ఓపెనర్లు ఆరోన్ ఫించ్ (82), డేవిడ్ వార్నర్ (107) శుభారంభం ఇచ్చారు. వీరిద్దరూ తొలి వికెట్‌కు 22.1 ఓవర్లలోనే 146 పరుగులు జోడించారు. 31.4 ఓవర్లలో 2 వికెట్ల నష్టానికి 200 పరుగులు చేసిన ఆసీస్ 350 పరుగుల మార్క్ దాటేలా కనిపించింది. కానీ పాక్ పేసర్ మహ్మద్ అమీర్ ఐదు వికెట్లతో సత్తా చాటాడంతో కంగారూలు ఆశించిన మేర పరుగులు చేయడంలో విఫలమయ్యారు.
ఆట ఆరంభంలో వికెట్లు తీయడానికి ఇబ్బంది పడ్డ పాక్ బౌలర్లు.. కీలక సమయంలో వరుసబెట్టి వికెట్లు పడగొట్టి సత్తా చాటారు. దూకుడు మీదున్న ఫించ్ వికెట్ తీసి పాకిస్థాన్‌కు బ్రేక్ ఇచ్చిన అమీర్.. షాన్ మార్ష్, ఉస్మాన్ ఖవాజాలను కూడా పెవిలియన్ చేర్చాడు. స్మిత్ (10), మ్యాక్స్‌వెల్ (20), షాన్ మార్ష్ (23), ఉస్మాన్ ఖవాజా (18), అలెక్స్ కేరీ (20) చెప్పుకోదగ్గ స్కోరు చేయకుండానే పెవిలియన్ చేరారు. దీంతో ఆస్ట్రేలియా భారీ స్కోరు చేసే అవకాశాన్ని చేజార్చుకుంది.